ธปท.เผยเศรษฐกิจเดือนพ.ย.กำลังซื้อดีขึ้น
ธปท.เผยภาวะเศรษฐกิจไทยเดือนพ.ย.ที่ผ่านมาเริ่มปรับดีขึ้น จากการใช้จ่ายภาครัฐและกำลังซื้อของประชนเริ่มฟื้น ตามมาตรการกระตุ้นของรัฐบาล
30 ธ.ค. 2558

ธปท.เผยภาวะเศรษฐกิจไทยเดือนพ.ย.ที่ผ่านมาเริ่มปรับดีขึ้น จากการใช้จ่ายภาครัฐและกำลังซื้อของประชนเริ่มฟื้น ตามมาตรการกระตุ้นของรัฐบาล
นางรุ่ง มัลลิกะมาส ผู้อำนวยการอาวุโส สายนโยบายการเงิน ธนาคารแห่งประเทศไทย (ธปท.) กล่าวว่า ภาวะเศรษฐกิจในเดือนพ.ย. 2558 มีการฟื้นตัวอย่างค่อยเป็นค่อยไปต่อเนื่องจากเดือนก่อนๆ โดยได้รับแรงสนับสนุนจากการใช้จ่ายภายในประเทศ ทั้งการใช้จ่ายภาครัฐที่ทำได้ดีต่อเนื่องขยายตัว 17% เมื่อเทียบกับระยะเดียวกันปีก่อน ไม่ว่าจะเป็นงบประจำและงบลงทุนก็ทำดีขึ้น ด้านการบริโภคภาคเอกชนหรือกำลังซื้อในประเทศก็ขยายตัวดีขึ้นและต่อเนื่องเป็นเดือนที่ 4 สอดคล้องกับความมั่นใจของผู้บริโภคที่ปรับดีขึ้น ขณะที่ภาคการท่องเที่ยวก็ขยายตัวได้ดี
"มาตรการภาครัฐที่ออกมายังคาดการณ์ไม่ได้ชัดว่าจะช่วยให้การขยายตัวทางเศรษฐกิจปีหน้าดีกว่าที่คาดหรือไม่ เพราะยังเห็นผลเต็มที่ และธปท.เรายังไม่ได้รวมไว้ในประมาณการเติบโตปีหน้าที่คาดว้า 3.5% แต่ก็ยอมรับว่าการมีมาตรการถือเป็นเป็นผลดีต่อเศรษฐกิจ และทำให้คนเลื่อนการบริโภค จากเดิมที่จะซื้อในปีหน้ามาใช้จ่ายในปีหน้ามากขึ้น"นางรุ่งกล่าว